17/03/2016 | Administración LocalMunicipal
Cambre
Aprobación definitiva da modificación das ordenanzas fiscais núm.4, núm.9, núm.15 e núm.16

O Concello de Cambre en sesión ordinaria do Pleno de 30 de decembro de 2015 aprobou provisionalmente a modificación da ordenanza fiscal núm.4, reguladora do imposto sobre construcións, instalacións e obras, consistente na modificación do artigo 3.3, do artigo 5.1 e na inclusión dun Anexo, a modificación do artigo 5 da ordenanza fiscal núm.9 reguladora da taxa polo servizo da rede de sumidoiros, a modificación do artigo 5 e artigo 6 da ordenanza fiscal núm.15 reguladora da taxa por subministración de auga, así como a modificación integra da ordenanza fiscal núm.16. Durante o período de exposición ao público non se formularon reclamacións, elevándose a definitivos os acordos provisionais adoptados relativos ás modificacións das ordenanzas fiscais, de conformidade co establecido no artigo 17.3 do Real Decreto Legislativo 2/2004 de 5 de marzo, polo que se aproba o texto refundido da Lei reguladora das facendas locais, entrando en vigor ao día seguinte a súa publicación no Boletín Oficial da Provincia, agás o establecido respecto das avarías internas da rede, que se aplicará con caracter retroactivo ás liquidacións pendentes non prescritas, e permanecendo en vigor ata a súa modificación ou derrogación expresa. De conformidade co artigo 19 do Real Decreto Legislativo 2/2004 de 5 de marzo, contra ditos acordos poderase interpoñer recurso contencioso-administrativo, no prazo de dous meses contados dende o día seguinte ó da publicación destes acordos no Boletín oficial da provincia, sen prexuizo de calquera outro recurso que os interesados estimen procedente. As ordenanzas fiscais vixentes na actualidade non sinaladas nos acordos precedentes continuarán vixentes ata que non se acorde a súa modificación ou derrogación. O texto íntegro das ordenanzas fiscais modificadas é o seguinte: 1. Constitúe o feito impoñible do imposto a realización dentro do termo municipal, de calquera construción, instalación ou obra para a que se esixa licenza urbanística, segundo o establecido no artigo 194 da Lei 9/2002, do 30 de decembro, de ordenación urbanística e protección do medio rural de Galicia, obtivésese ou non a dita licenza, sempre que a súa expedición corresponda a este municipio, segundo o disposto no artigo 100 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais e concordantes deste.2. As construcións, instalacións ou obras a que se refire ó apartado anterior poderán consistir en: a) Obras de construción de edificacións e instalacións de todas clases de nova planta. b) Obras de demolición. c) Obras en edificios, tanto aquelas que modifiquen a súa disposición interior como o seu aspecto exterior. d) Alineacións e rasantes. e) Obras de fontanería e rede de sumidoiros. f) Obras en cemiterios. g) Calquera outras construcións, instalacións ou obras que requiran licenza urbanística.1. Son suxeitos pasivos deste imposto, a título de contribuínte, as persoas físicas ou xurídicas e as entidades a que se refire o artigo 35.4 da Lei 58/2003, de 17 de decembro, xeral tributaria, que sexan donos da construción, instalación ou obra, sexan ou non propietarios do inmoble sobre o que se realice aquela. Para os efectos previstos no párrafo anterior terá a consideración de dono da construción, instalación ou obra quen soporte os gastos ou o custo que comporte a súa realización.2. Teñen a consideración de suxeitos pasivos substitutos do contribuínte os que soliciten as correspondentes licenzas ou realicen as construcións, instalacións ou obras, se non foran os propios contribuíntes.1. A base impoñible deste imposto está constituida polo custo real e efectivo da construción, instalación ou obra, e se entende por tal, para estes efectos, o custo de execución material de aquela. Non forman parte da base impoñible o imposto sobre o valor engadido e demais impostos análogos propios de réximes especiais, as taxas, prezos públicos e demais prestacións patrimoniais de carácter público local relacionadas, de ser o caso, coa construción, instalación ou obra, nin tampouco os honorarios de profesionais, o beneficio empresarial do contratista nin calquera outro concepto que non integre, estrictamente, o custo de execución material.2. A cota do imposto será o resultado de aplicarlle á base impoñible o tipo de gravame.3. O tipo de gravame será do 3 por cento para tódalas construcións, instalacións e obras que se realicen, agás aquelas realizadas polas entidades inscritas no rexistro municipal de asociacións veciñais ou non tratándose de tales asociacións, aquelas nas que o orzamento da obra non supere 1.200,00 euros, as cales tributarán por cota cero.4. O imposto devéngase no momento de iniciarse a construción, instalación ou obra, aínda que non se obtivera a correspondente licenza.1. As obras de reforma de edificacións existentes que se realicen co fin de incorporar sistemas para o aproveitamento térmico ou eléctrico da enerxía solar disfrutarán dunha bonificación de ata o 50 por cento sobre a cota do imposto en proporción á porcentaxe que a enerxía solar cubra sobre o total da enerxía necesaria para o funcionamento da vivenda, considerándose o mínimo a cubrir para solicitar a subvención, o 20 por cento da enerxía total requirida pola mesma. A aplicación desta bonificación estará condicionada a que as instalacións para produción de calor inclúan colectores que dispoñan da correspondente homologación da Administración competente. Tomarase en consideración o orzamento total da obra para o cálculo da cota, sempre que a obra a realizar estea destinada unicamente á adaptación do edificio para favorecer o aproveitamento térmico ou eléctrico da enerxía solar para autoconsumo. No caso de que as obras estean destinadas á reforma da edificación, comprendendo no orzamento máis partidas ademais da adaptación de dita edificación para favorecer dito aproveitamento, unicamente se computarán para o cálculo da cota con dereito a bonificación as partidas correspondentes. Para iso será necesario que o orzamento se presente desglosado na parte que corresponda ás mencionadas obras. As solicitudes serán enviadas, coa documentación que as acompaña e un informe respecto do cumprimento das condicións establecidas na presente ordenanza, ós servizos municipais de medioambiente que, valorando as instalacións, formularán informe proposta sobre a súa concesión. A resolución corresponde á Alcaldía, sen prexuízo das delegacións outorgadas por esta. Esta bonificación só será aplicable a aquelas construcións que non deban dispoñer obrigatoriamente destes sistemas de aproveitamento térmico ou eléctrico da enerxía solar segundo o disposto no Real decreto 314/2006, de 17 de marzo, polo que se aproba o Código Técnico da Edificación.2. As obras de reforma de edificacións xa existentes que se realicen co fin de favorecer as condicións de acceso e habilitabilidade dos discapacitados, disfrutarán dunha bonificación do 90 por cento da cota resultante de aplicar, no seu caso, a bonificación a que se refire o parágrafo anterior, de acordo coas seguintes regras: - Tomarase en consideración o orzamento total da obra para o cálculo da cota, sempre que a obra a realizar estea destinada unicamente á adaptación do edificio para favorecer as condicións de acceso e habilitabilidade dos discapacitados. - No caso de que as obras estean destinadas á reforma da edificación, comprendendo no orzamento máis partidas ademais da adaptación de dita edificación para favorecer as condicións de acceso e habilitabilidade dos discapacitados, unicamente se computarán para o cálculo da cota con dereito a bonificación das partidas correspondentes. Para iso será necesario que o orzamento se presente desglosado na parte que corresponda a obras que favorezan ditas condicións. As solicitudes serán enviadas, coa documentación que as acompaña e un informe respecto do cumprimento das condicións establecidas na presente ordenanza, ós servizos municipais de urbanismo que, valorando as reformas que se propoñen realizar, formularán informe proposta sobre a súa concesión. A resolución corresponde á Alcaldía, sen prexuízo das delegacións outorgadas por esta.3. As bonificacións establecidas neste artigo son de natureza regrada e terán carácter rogado, debendo ser solicitadas expresamente polo suxeito pasivo ante esta Entidade Local. A solicitude, tras ser obxecto de informe polos servizos técnicos municipais, será resolta polo órgano competente.1. Cando se solicite a licenza preceptiva ou cando, non téndose solicitado, concedido ou denegado aínda dita licenza preceptiva, se inicie a construción, instalación ou obra, practicarase unha liquidación provisional a conta, determinándose a base impoñible polos técnicos municipais en función dos prezos medios de execución material contidos no Anexo desta Ordenanza, sempre que o importe do orzamento presentado polos interesados sexa inferior ao resultante da aplicación do mesmo.2. Unha vez finalizada a construción, instalación ou obra, e tendo en conta o custo real e efectivo da mesma, o Concello, mediante a oportuna comprobación administrativa, modificará no seu caso a base impoñible a que se refire o apartado anterior practicando a correspondente liquidación definitiva e esixindo do suxeito pasivo, ou reintegrándolle no su caso, a cantidade que corresponda.3. Os suxeitos pasivos virán obrigados a presentar ante este Concello declaración-liquidación, segundo o modelo determinado polo mesmo, que conterá os elementos tributarios imprescindibles para a liquidación procedente. Dita declaración-liquidación deberá presentarse acompañada de xustificante de ter ingresado a cota tributaria, ó tempo que insta ó outorgamento da correspondente licenza urbanística. A inspección e recadación do imposto realizarase de acordo co previsto na Lei xeral tributaria e nas demais leis do Estado reguladoras da materia, así como nas disposicións para o seu desenvolvemento. En todo o relativo á cualificación das infraccións tributarias, así como á determinación das sancións que polas mesmas correspondan en cada caso, aplicarase o réxime regulado na Lei xeral tributaria e nas disposicións que a complementan e desenvolven. » En uso das facultades concedidas polos artigos 133.2 e 142 da Constitución e polo artigo 106 da Lei 7/1985, de 2 de abril, reguladora das bases de réximen local, e de conformidade co disposto nos artigos 15 a 19 da Lei 39/1988, de 28 de decembro, reguladora das facendas locais, este Concello establece a “taxa por rede de sumidoiros”, que se rexerá pola presente ordenanza fiscal, as normas da cal atenden ó prevenido no artigo 58 da citada Lei 39/1988.1. Constitúe o feito impoñible da taxa: a) A actividade municipal, técnica e administrativa, tendente a verificar se se dan as condicións necesarias para autorizar a acometida á rede de sumidoiros municipal. b) A prestación dos servizos de evacuación de excretas, augas pluviais, negras e residuais a través da rede de sumidoiros municipal, e o seu tratamento para depuralas se os vertidos se realizan a través de acometida á rede dende un inmoble. c) A prestación dos servizos de evacuación de excretas, augas pluviais, negras e residuais a través da rede de sumidoiros municipal, e o seu tratamento para depuralas se os vertidos fecais se realizan de forma esporádica sen enganche á rede dende un depósito móbil.2. Non estarán suxeitas ás taxas as fincas derruidas, declaradas ruinosas ou que teñan a condición de solar ou terreo.1. Son suxeitos pasivos contribuíntes as persoas físicas ou xurídicas e as entidades a que se refire o artigo 33 da Lei xeral tributaria que sexan: a) Cando se trate da concesión de licenza de acometida á rede, o propietario, o promotor, usufructuario ou titular do dominio útil da finca. b) No caso de prestación de servizos do número 1. b) do artigo anterior, os ocupantes ou usuarios das fincas do término municipal beneficiarias de ditos servizos, calquera que sexa o seu título: propietarios, usufructuarios, habitacionistas ou arrendatarios, incluso en precario. c) En caso de prestación de servizos do número 1. c) do artigo anterior, quen efectúe os vertidos.2. En todo caso terá a consideración de suxeito pasivo substituto do ocupante ou usuario das viviendas ou locais o propietario destes inmobles, quen poderá repercutir, no seu caso, as cotas satisfeitas sobre os respectivos beneficiarios do servizo. Responderán solidaria e subsidiariamente deste tributo as persoas físicas e xurídicas a que se refiren os artigos 38, 39 e 40 da Lei xeral tributaria.1. A cota tributaria correspondente á concesión da licenza ou autorización de acometida á rede de sumidoiros esixirase por unha soa vez e consistirá na cantidade fixa de 95,00 euros.2. A cota tributaria a esixir pola prestación dos servizos do apartado 1. b) do artigo 2º, determinarase en función da cantidade de auga, medida en metros cúbicos consumida polo usuario. A tal efecto, aplicaranse as seguintes tarifas: 2.1. 0,25 euros por metro cúbico, xa sexan de vertidos de auga depurados ou sen depurar, polo servizo de evacuación de excretas, augas pluviais, negras e residuais a través da rede de sumidoiros municipal. A estes efectos, en ningún caso poderá tomarse un consumo de auga que sexa inferior ó mínimo facturable por subministración. A cota resultante da consideración deste consumo terá o carácter de mínimo esixible.2.2.0,28 euros por metro cúbico de auga consumido, polo servizo de tratamento e depuración de excretas, augas pluviais, negras e residuais. No caso de que, debido a unha avaría interna da rede, o contador rexistrase un exceso de consumo, o contribuínte debe abonar únicamente a taxa correspondente ao consumo estimado. Para o seu cálculo, terase en conta, sempre que sexa posible e no mesmo orde, un dos seguintes apartados: a) Promedio do mesmo período do ano anterior. b) Promedio dos meses anteriores. c) Outro distinto a determinar según o caso. Para aplicar esta excepción, ten que tratarse de consumos excesivos producidos ao longo do último ano natural e ter acreditada a involuntariedade das perdas e a ausencia de culpa ou neglixencia do usuario, debendo presentar: a) Solicitude. b) Factura orixinal do fontaneiro ou empresa que efectuou a reparación, na que se faga constar a clase e data da reparación realizada.3. A cota tributaria a esixir pola prestación dos servizos do apartado 1. c) do artigo 2º, determinarase en función dos metros cúbicos de capacidade da cisterna ou depósito móbil dende o que se realice o vertido, aplicándoselle a tarifa de 0,25 euros por metro cúbico. A tal efecto, o suxeito pasivo deberá presentar a documentación pertinente relativa ó volume do vertido no momento de solicitar a licenza. Aplicarase unha bonificación do 100% sobre ó mínimo facturable a aqueles contribuíntes cuxos ingresos anuais sexan inferiores ó salario mínimo interprofesional referido a toda a unidade familiar, sempre que acrediten a súa falta de capacidade económica para o pagamento da cota correspondente, segundo informe dos servizos sociais do Concello de Cambre ó respecto. Os excesos facturaranse segundo as tarifas establecidas nas alíneas 2 e 3 do artigo 5º. 1. Devéngase a taxa e nace a obriga de contribuír cando se inicie a actividade municipal que constitúe o seu feito impoñible, entendéndose iniciada a mesma: a) Na data de presentación da oportuna solicitude da licenza de acometida ou de vertido esporádico sen enganche á rede, se o suxeito pasivo a formúlase expresamente. b) Dende que teña lugar a efectiva acometida á rede de sumidoiros municipal ou o efectivo vertido no suposto recollido no apartado 1. c) do artigo 2º. O devengo por esta modalidade da taxa producirase con independencia de que se obtivera ou non a licenza pertinente e sen prexuízo da iniciación do expediente administrativo que pode instruirse para a súa autorización.2. Os servizos de evacuación de excretas, augas pluviais, negras e residuais, e da súa depuración, teñen carácter obrigatorio para tódalas fincas do Municipio que teñan fachadas a rúas, prazas ou vías públicas en que exista rede de sumidoiros, sempre que a distancia entre a rede e a finca no exceda de cen metros, e devengarase a taxa aínda cando os interesados non procedan a efectuar a acometida á rede.1. No caso de inmobles de nova construción, os promotores, ó tempo de solicitar a licenza de obras, instarán tamén a autorización para realizar as obras de acometida á rede xeral de sumidoiros, achegando xustificante de ter aboado a autoliquidación da cota a que se refire o apartado 1 do artigo 5º da presente ordenanza fiscal.2. Os propietarios, usufructuarios ou titulares de dominio útil dos inmobles que non sexan de nova construción, interesados na concesión de licenza de acometida á rede de sumidoiros, virán obrigados a presentar a correspondente solicitude de acometida, achegando xustificante de pagamento da autoliquidación a que se refire o apartado 1 do artigo 5º da presente ordenanza fiscal.3. Cando se presente solicitude de licenza para o vertido de fecais dende un depósito móbil ingresarase polo suxeito pasivo autoliquidación da cota a que se refiere o apartado 3 do artigo 5º da presente ordenanza fiscal.4. Se se realiza a acometida sen mediar solicitude, procederase a practicar liquidación, esixindo o ingreso nos prazos previstos no artigo 20 do Regulamento xeral de recadación, sen prexuízo da apertura do correspondiente expediente sancionador.5. As solicitudes de baixas surtirán efectos a partir do trimestre seguinte ó da súa presentación.6. Unha vez autorizada a acometida, o cobro da taxa realizarase trimestralmente, conxuntamente co da taxa por subministración de auga, entendéndose efectuada a notificación das cotas coa aprobación do correspondente padrón aprobado polo órgano competente. Neste caso os obrigados ó pagamento farán efectiva a súa débeda dentro do prazo comprendido dende o día en que se fai entrega do recibo á entidade bancaria colaboradora ata o último día do seguinte mes. As débedas non satisfeitas no período citado esixiranse mediante o procedemento de constrinximento. En todo o relativo á cualificación de infraccións tributarias, así como das sancións que ás mesmas corresponden en cada caso, estarase ó disposto nos artigos 77 e seguintes da Lei xeral tributaria.» Ó amparo do previsto nos artigos 58 e 20, epígrafes 1 e 4. t) da Lei 39/1988, de 28 de decembro, reguladora das facendas locais, e de conformidade co que dispoñen os artigos 15 a 19 de dito texto legal, este Concello establece a “taxa por subministración de auga”, que se rexerá pola presente ordenanza fiscal. Constitúe o feito impoñible da taxa a subministración de auga, nos termos especificados nas tarifas contidas no artigo 6º da presente ordenanza.1. Son suxeitos pasivos da taxa, en concepto de contribuíntes, as persoas físicas e xurídicas, así como as entidades a que se refire o artigo 33 da Lei xeral tributaria, que se beneficien dos servizos ou actividades que constitúen o feito impoñible da taxa.2. Cando a subministración de auga beneficie ou afecte ós ocupantes de vivendas ou locais, terán a condición de substitutos do contribuínte os propietarios de ditos inmobles, que poderán repercutir, no seu caso, as cotas sobre os respectivos beneficiarios.1. Responderán solidariamente das obrigas tributarias do suxeito pasivo tódalas persoas que sexan causantes ou colaboren na realización dunha infracción tributaria.2. Os copartícipes ou cotitulares das entidades xurídicas ou económicas a que se refire o artigo 33 da Lei xeral tributaria responderán solidariamente en proporción as súas respectivas participacións das obrigas tributarias de ditas entidades.3. Os administradores de persoas xurídicas que non realizaren os actos da súa incumbencia para o cumprimento das obrigas tributarias daquelas responderán subsidiariamente das débedas seguintes: a) Cando cometera unha infracción tributaria simple, do importe da sanción. b) Cando cometera unha infracción tributaria grave, da totalidade da débeda esixible. c) En supostos de cese das actividades da sociedade, do importe das obrigas tributarias pendentes na data de cese.4. A responsabilidade esixirase en todo caso nos termos e consonte ó procedemento previsto na Lei xeral tributaria.1.- Aplicarase unha bonificación do 100% sobre ó mínimo facturable determinado para os usos domésticos a aqueles contribuíntes cuxos ingresos anuais sexan inferiores ó salario mínimo interprofesional referido a toda a unidade familiar, sempre que acrediten a súa falta de capacidade económica para o pagamento da cota correspondente, segundo informe dos servizos sociais do Concello de Cambre ó respecto. Os excesos facturaranse segundo as tarifas establecidas nos apartados 1.2 e 1.3 dos epígrafes 1. A, 1. B ou 1. C, do artigo seguinte, según corresponda. A bonificación aplicarase por primeira vez na facturación correspondente ao trimestre seguinte á do acordo de aprobación da mesma.2.- Establécese unha bonificación das cotas para o consumo doméstico da auga potable a aquelas vivendas nas que convivan máis de cinco persoas ou o titular da póliza de abono ou o seu cónxuxe, ostente a condición de titular de familia numerosa, sempre que todos os membros estean empadroados na mesma vivenda. O beneficiario da bonificación terá que ser titular da póliza de abono ó subministro da auga e estar empadroado na vivenda obxecto da bonificación. O número de fillos acreditarase mediante a presentación do carné de familia numerosa. A bonificación aplicarase por primeira vez na facturación correspondente ao trimestre seguinte á do acordo de aprobación da mesma. O importe das bonificacións será o seguinte: a) Os titulares de pólizas de vivendas habitadas por menos de oito persoas, disfrutarán dunha bonificación no prezo dos m3 consumidos no trimestre que superen os 30. Así, nestes casos aplicarase a tarifa 1. B e non a tarifa xeral. b) Cando a vivenda estea habitada por oito persoas ou máis, disfrutarán dunha bonificación no prezo dos m3 consumidos no trimestre que superen os 30. Nestes casos será de aplicación a tarifa 1. C e non a tarifa xeral.3. Durante o primeiro trimestre de cada ano, o Concello comprobará que os beneficiarios destas bonificacións seguen a reunir os requisitos necesarios para o disfrute da mesma. Para o cal os beneficiarios deberán presentar, antes do 28 de febreiro, ante o concello, a documentación acreditativa daqueles extremos tanto da súa situación familiar e de convivencia, como económica a 1 de xaneiro do ano en curso, que ocasionaron a súa concesión. De non aportar a xustificación necesaria nese termo, procederase a revocar a bonificación concedida con efectos 1 de xaneiro dese mesmo ano. A contía da taxa regulada nesta ordenanza será a determinada nas tarifas seguintes: 1. A. Tarifa xeral: 1.1. Ata 30 m3 trimestre, a 0,40 euros cada m3.1.2. Máis de 30 e menos de 90 m3 trimestre, excesos a 0,57 euros cada m3.1.3. Máis de 90 m3 trimestre, excesos a 1,09 euros cada m3.1. B. Tarifa bonificada para titulares de familia numerosa e de pólizas de abono en vivendas, nas que convivan máis de cinco membros ata sete (artigo 5.2. a da presente ordenanza): 1.1. Ata 60 m3 trimestre, a 0,40 euros cada m3.1.2. Máis de 60 e menos de 90 m3 trimestre, excesos a 0,57 euros cada m3.1.3. Máis de 90 m3 trimestre, excesos a 1,09 euros cada m3.1. C. Tarifa bonificada para titulares de pólizas de abono en vivendas nas que convivan oito membros ou máis (artigo 5.2. b da presente ordenanza): 1.1. Ata 90 m3 trimestre, a 0,40 euros cada m3.1.2. Máis de 90 e menos de 120 m3 trimestre, excesos a 0,57 euros cada m3.1.3. Máis de 120 m3 trimestre, excesos a 1,09 euros cada m3. O mínimo facturable por aboado será de 30 m3 trimestre.2.1. Ata 30 m3 trimestre, a 0,57 euros cada m3.2.2. Entre 30 e 3.000 m3 trimestre, excesos a 0,75 euros cada m3.2.3. Máis de 3.000 m3 trimestre, excesos a 1,06 euros cada m3. O mínimo facturable por aboado será de 30 m3 trimestre.3.1 Cando o abonado sexa unha entidade inscrita no rexistro municipal de asociacións veciñais e a subministración se destine a uso deportivo, cultural ou cívico, ou se trate de unha institución relixiosa que o destine á súa finalidade: Tódolos m3 a 0,28 euros cada m3. O mínimo facturable por abonado será de 30 m3 trimestre.3.2 Cando se trate doutra Entidade Local á que se lle subministre auga procedente do municipio de Carral: Tódolos m3 a 0,47 euros cada m3 sen mínimo facturable. En caso de que, debido a unha avaría interna na rede, o contador rexistrase un exceso de consumo, facturarase ao abonado a totalidade dos m3 consumidos. Ao consumo que exceda do consumo medio habitual (calculado en función do promedio dos consumos dos tres trimestres inmediatamente anteriores), facturarase según as tarifas correspondentes dos epígrafes 1 e 2, aplicables aos consumos do segundo intervalo (1.2 ou 2.2). Para aplicar esta excepción, ten que tratarse de consumos excesivos producidos ao longo do último ao natural e ter acreditada a involuntariedade das perdas e a ausencia de culpa ou neglixencia do usuario, debendo presentar: a) Solicitude. b) Factura orixinal do fontaneiro ou empresa que efectuou a reparación, na que se faga constar a clase e data da reparación realizada.5.1. Enganche á rede e primeira contratación do servizo, 100,00 euros.5.2. Formalización de póliza de enganche por cambio de titularidade, 37,00 euros. A taxa devengarase cando se presente a solicitude que inicie a prestación do servizo pertinente, que non se realizará sen que se efectuara o pagamento correspondente. O período impositivo por subministración de auga será por trimestres naturais. Unha vez autorizada a conexión á rede municipal de subministración de auga ou o cambio de titularidade, deberase practicar polo suxeito pasivo a declaración-liquidación (autoliquidación) conforme ó sinalado na presente ordenanza. A taxa por subministración liquidarase trimestralmente mediante o correspondente padrón de auga aprobado polo órgano competente. O cobro por subministración de auga realizarase mediante domiciliación bancaria, que é obrigatoria para tódolos abonados ó servizo. Debendo en todo caso facer efectiva a súa débeda dentro do prazo comprendido dende o día en que se inicie a xestión do cobro a través da entidade bancaria colaboradora ata o último día do mes seguinte. As cotas non satisfeitas no período citado esixiranse mediante o procedemento de constrinximento e na forma determinada nesta ordenanza. A taxa de períodos sucesivos notificarase colectivamente, mediante a exposición pública do padrón no tablón de anuncios do Concello, polo período que se publicará no Boletín Oficial da Provincia. O Concello, seguindo o procedemento establecido e dentro dos prazos outorgados ó efecto, suspenderá a subministración: a) Cando fora negada ou entorpecida reiteradamente a entrada no domicilio do abonado ó persoal encargado da lectura dos contadores. b) Cando no se satisfacese o importe dun trimestre pola subministración de auga. Todo isto sen prexuízo da súa esixencia mediante o procedemento de constrinximento. En todo o demais, as infraccións e sancións en materia tributaria rexeranse polo disposto nos artigos 77 e seguintes da Lei xeral tributaria e a súa normativa de desenvolvemento.» No uso das facultades concedidas polos artigos 133.2 e 142 da Constitución e polo artigo 106 da Lei 7/1985, de 2 de abril, reguladora das Bases de Réxime Local, e de conformidade co disposto nos artígos 20 a 27 do Real Decreto Lexislativo 2/2004, de 5 de marzo, este Concello establece a “Taxa por ocupación de terreos de uso público con postos, barracas, espectáculos, atraccións ou recreo e por mesas, cadeiras con finalidade lucrativa”, que se rexerá pola presente Ordenanza Fiscal, na que súas normas atenden ó previsto no artigo 57 do citado Real Decreto Legislativo 2/2004, de 5 de marzo. Constitúe o feito impoñible da taxa a ocupación de terreos de uso público por postos, barracas, espectáculos, atraccións ou recreo, mesas e cadeiras con finalidade lucrativa, nos termos establecidos no artigo 5º desta ordenanza, onde se regulan as tarifas a aplicar, salvo as realizadas con ocasión da celebración de ferias tradicionais ou festexos populares promovidos polo Concello.1. Son obrigados tributarios, en concepto de contribuíntes, as persoas físicas ou xurídicas e as entidades a que se refire o artigo 35.4 da Lei xeral tributaria a cuxo favor se outorguen as licenzas, ou autorizacións, ou quen se beneficie ou realice os aproveitamentos, se se procedeu sen a oportuna autorización. Se o aproveitamento se realizase sen obter a licenza ou autorización, considerarase que ten a condición de suxeito pasivo o titular da empresa que explote a instalación á que estea afecto o elemento situado en terreo de uso público.2. Serán responsables solidarios da débeda tributaria as persoas ou entidades a que se refire o artigo 42 da Lei xeral tributaria.3. Serán responsables subsidiarios os administradores das sociedades e os síndicos, interventores e liquidadores de quebras, concursos, sociedades e entidades en xeral, nos supostos e co alcance que sinala o artigo 43 da Lei xeral tributaria. Aplicaranse os beneficios fiscais previstos en normas con rango de lei e nos tratados internacionais.1. A contía da taxa, regulada nesta ordenanza, será a fixada nas tarifas contidas no parágrafo seguinte, segundo a superficie ocupada polos aproveitamentos e expresada en metros cadrados.2. Establécense as seguintes: a. Anual, coincidendo co ano natural, por cada m2, 27,00 €/m2 b. Semestral, semestres naturais, por cada m2, 18,00 €/m2 c. Trimestral, trimestres naturais, por cada m2, 14,34 €/m2 d. Mensual, meses naturais, por cada m2, 5,60 €/m2 e. Ocasional, por día 0,27 €/m2 f. Tarifa máxima, 100,00 € / día 3. Non obstante ao disposto nos apartados anteriores, cando para a autorización da utilización privativa se utilicen procedimentos de licitación pública, o importe da taxa vendrá determinado polo valor económico da proposición sobre a que recaiga a concesión, autorización o adxudicación.1. O devengo da presente taxa se produce: a) Tratándose de novos aproveitamentos da vía pública, no momento de iniciar o aproveitamento do dominio púbico local, previa solicitude e concesión da corresponte licenza. b) Tratándose de concesións de aproveitamentos xa autorizados e prorrogados, o día un de xaneiro de cada ano natural e o período impositivo comprenderá o ano natural.2. As cotas sinaladas nas tarifas non poderán reducirse, excepto no seguinte suposto: Cando con motivo da execución de obras e/ou servizos públicos ou privados xa autorizados, o Concello revogue, modifique ou suspenda temporalmente a autorización concedida. Nestes casos, previa solicitude do interesado, e sen que se xere ningún tipo de dereito por parte do obrigado tributario a compensación algunha, procederase ao prorrateo, ou reintegro, no seu caso, da parte proporcional do período non utilizado do importe correspondente á taxa municipal polo aproveitamento especial correspondente ao período non utilizado. A estes efectos, requirirase a emisión de informe técnico sobre a efectiva incidencia das obras e prazo de efectos.1. Cando se presenten solicitudes de licenza ou autorización para a realización dos aproveitamentos previstos nesta Ordenanza haberá de efectuarse o ingreso anticipado en concepto de depósito previo correspondente á cota do exercicio en que ésta se liquida, non tramitándose sen este requisito o expediente para a concesión do aproveitamento. Poderá establecerse a obriga de autoliquidar o importe e ingresar simultáneamente a cantidade resultante. A resolución que conceda a licenza ou autorización aprobará simultáneamente unha liquidación provisional ordenando as devolucións ou practicando as liquidacións complementarias que procedan. En caso de non concederse a licenza ou autorización, devolverase o depósito constituido, salvo que se acredite a ocupación.2. As posteriores cotas anuais serán esixibles dende o primeiro día do ano natural, se ben se poderá elaborar un Padrón anual, tanto para aqueles aproveitamentos no que o seu período impositivo sexa anual coma para aqueles que se soliciten por tempada, sendo obxecto de notificación colectiva. Non será necesario notificar expresamente as variacións que recollan o consignado en declaracións ou documentos presentados polo contribuínte.3. Cando se realicen aproveitamentos sen licenza ou excedendo do autorizado, practicaranse de oficio as liquidacións que correspondan e impoñeranse as sancións que procedan. O pagamento da taxa non supón a adquisición do dereito a realizar o aproveitamento, podendo adoptar a administración municipal as medidas que procedan para evitar a continuación daqueles que non poidan ser autorizados por non cumprir as condicións requiridas, se ben a actuación municipal neste sentido provocará a baixa na matrícula.4. O período impositivo para as tarifas anuais sinaladas no artigo 5 desta Ordenanza, coincidirá co ano natural e unha vez autorizada a ocupación, entenderase prorrogada anualmente, mentras non se presente declaración de baixa xustificada polo interesado ou polos seus lexítimos representantes, no caso de falecemento. Tales cotas son irreducibles, salvo nos casos en que a declaración de alta ou baixa na ocupación non coincida co ano natural, en cuxo suposto as cotas se calcularán proporcionalmente ao número de trimestres naturais que restan para finalizar o ano, incluído o do comezo ou finalización do exercicio da actividade. Así mesmo, a devolución das cotas trimestrais a que teña dereito o suxeito pasivo nos casos de baixa na prestación do servizo, deberá ser solicitada por éste, e tramitarase conforme ás normas que rexen a devolución de ingresos indebidos.5. Na tramitación da licenza observaranse as prescricións contidas na Ordenanza Municipal de mesas e cadeiras. Para a cualificación das infraccións tributarias, así como das sancións que a elas corresponden en cada caso, estarase ao disposto nos artigos 178 e seguintes da Lei xeral tributaria. A presente Ordenanza Fiscal entrará en vigor na data da súa publicación no Boletín Oficial da Provincia, permanecendo en vigor ata a súa modificación ou derrogación expresas.» Cambre, 10 de marzo de 2016 O Alcalde Óscar A. García Patiño